# data[].attributes.body
Olen keraamikko ja kuvantekijä, joka on piirtänyt siitä asti, kun kynä alkoi pysyä kädessä. Nelivuotiaana taiteilin ensimmäisen ristiriitaista palautetta saaneen teokseni vanhempieni parisängyn pohjavaneriin. Kameran sain käyttööni noin viisitoistavuotiaana ja näin lähti liikkeelle kuvausharrastus, joka jatkuu edelleen. Digikameran hankin vasta vuonna 2004, koska olin vannoutunut filmikameran ystävä ja suhtauduin digikuvaukseen varauksella. Ennakkoluuloni karisivat nopeasti, kun kameran hyödyt ja helppokäyttöisyys avautuivat ja digin myötä kuvaamisen tahti onkin vain kiihtynyt. Käytän kameraa lähes päivittäin ja se toimii minulle muistiinpanovälineenä, jonka avulla pystyn nopeasti tallentamaan kiinnostavia eteeni osuvia asioita ja sattumia.

Taideopinnoissani olen perehtynyt moniin eri tekniikoihin, mutta vasta keramiikkamuotoilussa tunsin löytäneeni itselleni sopivimman ilmaisumuodon. Näyttelyissäni, joita olen pitänyt vuodesta 1999 alkaen, on vuosien saatossa ollut esillä grafiikkaa, pesutekniikkatöitä, maalauksia, valokuvia ja keramiikkaveistoksia. Viimeksi mainitut ovat pääosassa "Pysäytetty aika" -näyttelyssäni, joka koostuu Vienan Karjalassa kuvatuista ja kankaalle vedostetuista valokuvista sekä matkan inspiroimista keramiikkaveistoksista.

Oma ilmaisuni on melko pelkistettyä. Olen kiinnostunut pintarakenteista ja muodoista. Maalaukseni ovat yleensä abstrakteja väripintoja, joista voi hahmottaa maisemallisia elementtejä. Keramiikassa haen optimaalista muotoa, jota oikein valittu savilaatu ja hillitty patina/ lasite korostavat.

Viimeiset kymmenen vuotta olen opettanut kuvataiteita ja keramiikkaa Tornion kansalaisopistossa sekä pitänyt työpajoja esikoululaisille ja ala-asteikäisille.  Oma  tekeminen on ollut sivuosassa jo pelkästään ajan puutteen vuoksi. Toivon, että tulevaisuudessa voin keskittyä päätoimisesti omaan taiteelliseen työskentelyyni ja löydän väylän sen toteuttamiseen ilman taloudellisia paineita.

# data[].attributes.body
Ensimmäisen semesterin aikana tehtyjä piirroksia ja maalauksia kronologisessa järjestyksessä.

# data[].attributes.body
Iisakki Pistokoski meets Läjä Äijälä at the Museum of Torne Valley

# data[].attributes.body
https://padlet.com/sari_raikaslehto1/8vnvdzr4w3aq

# data[].attributes.body
https://padlet.com/sari_raikaslehto1/ui2seqw3kehz